Serê sibayî qezaya Kerboran û Artukluyî ya Mêrdînî sereştişê keyeyan de hîrê birayî Ramazan, Agît û Hêja Kalkan û di wayî Hêvîdare û Bêrîvane Taş, Firat Akar û Rojhat Altaş ameyî destbendkerdene. Dîya zanayene ke ciwanî çarçewa tehqîqatê vera kongreya Meclîsê Ciwanan ê HDPyî de ameyê destbendkerdene û do bêrê berdene bi Amedî.
Reyna Kerboran de Merve Oguz û kesêko/a ke nameyê ci nêzanîyeno çarçewa tehqîqatêkê Serdozgerîya Komare ya Mêrdînî de ameyî destbendkerdene.
Qezaya Hezexî ya Şirnexî de sereştişan de Civan Karavîş, Umît Geçgel û Yusuf Kargol ameyî destbendkerdene û ameyî berdene bi mudirîya asayîşî.
